སྣེ་ལེན་འབྲེལ་མཐུད་ཁང་གི་ལས་ཁུངས་དབུས་མ་བཞུགས་སྒར་དུ་ཡོད་པ་དང་།དེའི་ཡན་ལག་ལས་ཁུངས་བལ་ཡུལ་དང་ལྡི་ལི་གཉིས་སུ་ཆེད་བཙུགས་ཞུས་ཡོད་ཅིང་།ལས་ཁུངས་འདི་ཐོག་མར་དབུ་འཛུགས་ཞུས་པ་ནས་ད་བར་རང་རིགས་བོད་ནས་གསར་དུ་འབྱོར་བའི་རིགས་ལ་དཀའ་ངལ་སེལ་རྒྱུར་ཕན་ཐོགས་ཆེན་པོ་བྱུང་ཡོད།བལ་ཡུལ་དུ་ཡོད་པའི་སྣེ་ལེན་ཡན་ལག་ཁང་གིས་བལ་བོད་ས་མཚམས་བརྒྱུད་དེ་བྲོས་བྱོལ་དུ་འབྱོར་བའི་བོད་རིགས་སུ་མཆིས་ལ་ཐོག་མའི་སྣེ་ལེན་གྱི་ཞབས་ཞུ་གང་ཐུབ་ཞུས་ཏེ་བཞུགས་གནས་དང་།ཞལ་ལག་སོགས་གོ་སྒྲིག་ཞུ་གི་ཡོད་པ་དང་།བལ་ཡུལ་བརྒྱུད་ལྡི་ལིར་བསྐྱོད་རྒྱུའི་ལམ་གྲོན་དང་སློབ་སྟོན་སོགས་གང་ཐུབ་ཞུ་བཞིན་ཡོད་ཅིང་།ལྡི་ལིར་འབྱོར་མཚམས་བལ་ཡུལ་སྣེ་ལེན་ནས་གནང་བའི་ངོས་སྱོར་གཞིར་བཟུང་ལྡི་ལི་སྣེ་ལེན་ཡན་ལག་ནས་ཀྱང་གོང་མཚུངས་མཐུན་འགྱུར་ཞུས་ཏེ་བཞུགས་སྒར་བར་བདེ་འབྱོར་ཐུབ་ཐབས་བྱེད་བཞིན་ཡོད།བཞུགས་སྒར་སྣེ་ལེན་དུ་འབྱོར་རྗེས་བཞུགས་གནས་དང་།ཞལ་ལགསྨན་བཅོས་སོགས་མཐུན་འགྱུར་ཐོག་༸གོང་ས་༸སྐྱབས་མགོན་ཆེན་པོ་མཆོག་གི་མཇལ་ཁ་གོ་སྒྲིག་དང་།དོ་བདག་སོ་སོའི་ལོ་ནའི་བབས་དང་བསྟུན་ཤེས་ཡོན་སློབ་གཉེར་སྤྲོད་རྒྱུའི་ཆེད་རང་ལོ་གཏན་འབེབས་གཞིར་བཟུང་བོད་ཁྱིམ་ཁག་དང་།ཤེས་རབ་དགའ་ཚལ་སློབ་གླིང་།དགེ་བཙུན་རིགས་དགོན་སྡེ་ཁག་ལ་གཏོང་ཐབས་སོགས་སྒྲིག་གསལ་འགྲོ་ལུགས་ཆ་ཚང་བཟོས་ཏེ་སྐྱེལ་མ་ཞུ་བཞིན་ཡོད་པ་བཅས་ཀྱི་ངོ་སྤྲོད་རགས་བསྡུས་སུ།བོད་གཞུང་བདེ་སྲུང་ལས་ཁུངས་ནས།ཕྱི་ལོ་༢༠༡༢ཟླ་༡༢ཚེས་༡༥ལ།།